**POTVARKIS**

**DĖL DETALIŲJŲ PLANŲ KEITIMO, FINANSAVIMO IR**

**PLANAVIMO TIKSLŲ PATVIRTINIMO**

2023 m. gruodžio d. Nr. MP-

Kaunas

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013-12-18 nutarimu Nr. 1265 „Dėl Pasiūlymų teikimo dėl teritorijų planavimo proceso inicijavimo tvarkos aprašo patvirtinimo“, 9, 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014-01-02 įsakymu Nr. D1-8 „Dėl kompleksinio teritorijų planavimo dokumentų rengimo taisyklių patvirtinimo” (toliau – Taisyklės), 313 punktais, Kauno rajono savivaldybės teritorijos bendrojo plano 1-uoju pakeitimu, patvirtintu Kauno rajono savivaldybės tarybos 2014-08-28 sprendimu Nr. TS-299 „Dėl Kauno rajono savivaldybės teritorijos bendrojo plano 1-ojo pakeitimo tvirtinimo“, 2017-11-16 sprendimu Nr. TS-411 „Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“, Kauno rajono savivaldybės tarybos 2020-05-28 sprendimu Nr. TS-233 ,,Dėl Kauno rajono savivaldybės teritorijos bendrojo plano 1-ojo pakeitimo koregavimo patvirtinimo“ ir atsižvelgdamas į Kauno rajono savivaldybės administracijos direktoriaus 2023-10-05 įsakymą Nr. ĮS-2702 „Dėl teritorijų planavimo proceso inicijavimo“ ir planavimo iniciatoriaus 2023-10-03 prašymą, registruotą 2023-10-24 Nr. UG-1560:

1. 1. L e i d ž i u keisti Kauno rajono savivaldybės administracijos direktoriaus 2011-07-05 įsakymu Nr. ĮS-1031, patvirtinto žemės sklypo Kauno r. sav., Garliavos apyl. sen., Teleičių k., Vytauto g. 168, žemės sklypo, kadastrinis Nr. 5260/0008:80 (plotas – 0,2300 ha), detalųjį planą.

2. N u s t a t a u detaliojo plano keitimo tikslus:

2.1. Padalinti žemės sklypą, kadastro Nr. 5260/0008:313, į du ar daugiau žemės sklypus;

2.2. Sklypo, atidalinto 2.1. punktu, dalį prijungti prie žemės sklypo, kadastro Nr. 5260/0008:310;

2.3. Sklypo, atidalinto 2.1. punktu, dalį prijungti prie žemės sklypo, kadastro Nr. 5260/0008:1085;

2.4. Sklypo, atidalinto 2.1. punktu, dalį prijungti prie žemės sklypo, kadastro Nr. 5260/0008:1086;

2.5. nustatyti teritorijos naudojimo reglamentą (-us) – teritorijos naudojimo būdą, tipą, aprūpinimą inžineriniais tinklais ir kita.

3. N u r o d a u:

3.1. Kad šio potvarkio 1 punkte nurodyto detaliojo plano keitimą finansuoja Planavimo iniciatorius;

3.2. Prieš pradedant rengti detaliojo plano keitimo projektą, gauti planavimo sąlygas iš Nacionalinio visuomenės sveikatos centro prie Sveikatos apsaugos ministerijos, Priešgaisrinės apsaugos ir gelbėjimo departamento prie Vidaus reikalų ministerijos, AB Lietuvos automobilių kelių direkcijos, iš inžinerinių tinklų, esančių planuojamoje teritorijoje, administruojančių įmonių ir, jeigu reikia, iš kitų Kompleksinio teritorijų planavimo dokumentų rengimo taisyklėse nurodytų institucijų (pagal Lietuvos Respublikos aplinkos ministro patvirtintą Teritorijų planavimo sąlygų išdavimo tvarkos aprašą);

3.3. Urbanistikos skyriaus vedėjui užtikrinti šio potvarkio viešinimą Teritorijų planavimo įstatymo 31 straipsnio 4 dalyje nustatyta tvarka.

Šis potvarkis gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos).

Savivaldybės meras Valerijus Makūnas

Parengė

G. Kliknienė

2023-11-30